Hej Bolius

Jeg har overtaget et hus fra 1970’erne.

Over og på siden af døre og vinduer er der en sort ”tætningsliste” som er udtørret og nogle steder er begyndt at smuldre, med træk ind i huset til følge.

1) Kan og må jeg selv skifte denne liste og hvad er det for en liste ?

2) Kan der anvendes en anden form for isolering ?

3) Må der efterfølgende sættes en træliste over listen/isoleringen både for at beskytte og få et pænere udtryk ?


Kan jeg selv udskifte sådan en udvendig fuge/tætningsliste?
Hej hej

Det er en gammel og udtørret fuge, bestående af et såkaldt ekspanderende fugebånd. Det skal du blot få skiftet, enten til et nyt fugebånd, eller ved at få en “almindelig” elastisk fuge i.

Ring efter et fugefirma, som ikke laver andet end at skifte fuger omkring døre og vinduer.

Så spørger du til isolering. Inde bagved denne liste, er der typisk isolering. Det er en god ting at få kontrolleret denne isolering ved udskiftningen, og evt. få stoppet efter med mineraluld.

Du kan ydermere godt lukke med en liste bagefter, hvis du vil det. Det er dog nemmere sagt end gjort, at lave en pæn liste op ad murværk.

Held og lykke med det.

